جب حضرت شاہ جہاں، صاحب قرآن نے قلعہ مبارک اور جامع مسجد اور شہر پنا تعمیر کروایا اور تخت طاؤس میں جواہر جڑوایا اور دل بادل سا خما، چوبوں پر استاد کر، طنابوں سے کھچوایا اور نواب علی مردان خان نہر کو لے کر آیا، تب بادشاہ نے خوش ہو کر جشن فرمایا اور شہر کو اپنا دارالخلافت بنایا، تب سے شاہ جہاں آباد مشہور ہوا (اگرچہ دلی جُدّی ہے، وہ پرانا شہر اور یہ نیا شہر کہلاتا ہے) اور وہاں کے بازار کو اردوئے معلیٰ خطاب دیا۔